b'\n_START_ARTICLE_\nHMS Victoria (1859)\n_START_SECTION_\nPalvelus\n_START_PARAGRAPH_\nValmistumisensa j\xc3\xa4lkeen alus sijoitettiin Portsmouthissa reserviin, kunnes se otettiin palvelukseen 2. marraskuuta 1864 V\xc3\xa4limeren laivaston komentajan vara-amiraali Robert Smartin lippulaivaksi p\xc3\xa4\xc3\xa4llikk\xc3\xb6n\xc3\xa4\xc3\xa4n James Graham Goodenough.  Alus siirtyi 19. huhtikuuta 1866 vara-amiraali lordi Clarence Edward Pagetin lippulaivaksi p\xc3\xa4\xc3\xa4llikk\xc3\xb6n\xc3\xa4\xc3\xa4n Alan Gardiner. Se siirtyi 10. kes\xc3\xa4kuuta 1867 edelleen amiraali Thomas Sabine Pasleyn lippulaivaksi p\xc3\xa4\xc3\xa4llikk\xc3\xb6n\xc3\xa4\xc3\xa4n William Codrington._NEWLINE_Alus osallistui Spitheadiss\xc3\xa4 17. hein\xc3\xa4kuuta 1867 j\xc3\xa4rjestettyyn laivastokatselmukseen, jonka j\xc3\xa4lkeen se poistettiin palveluksesta 7. elokuuta. Alus sijoitettiin Portsmouthin reservilaivastoon. Alus myytiin romutettavaksi 31. toukokuuta 1893.'